31.5.2023
ET
Euroopa Liidu Teataja
L 141/65
5.
GOVSATCOMi keskus, kes on saanud pädevalt asutuselt teenuse tühistamise taotluse, vabastab teenuse osutamiseks eraldatud vahendid ja teeb need reservile kättesaadavaks.
Osaleja võib vahendite hüvitamiseks kasutatud tokenid tagasi saada vastavalt ressursside pakkujaga kokku lepitud tingimustele.
Artikkel 11 Konfliktide lahendamine 1.
GOVSATCOMi keskus aktiveerib konfliktide lahendamise, et lahendada konflikte eri prioriteetsusehindega taotluste vahel, nagu on osutatud artikli 9 lõikes 2. 2.
Kui prioriteetne teenusetaotlus on vastuolus ühe või mitme väheprioriteetse teenusetaotlusega ja tingimusel, et väheprioriteetsete teenusetaotluste blokeerimisel vabaneks piisavalt vahendeid, mis vastavad prioriteetsele teenusetaotlusele, märgitakse vastavad väheprioriteetsed teenusetaotlused blokeerituks ja asjaomased teenusevalikud lisatakse teenusepakkumisele.
Sõltuvalt teenusevalikute järjestusest ja tokenite kättesaadavusest peatatakse asjakohased väheprioriteetsed teenusetaotlused ja loobutakse nendega seotud aktiivse(te)st teenus(t)est.
Pädevaid asutusi, kelle teenustest loobutakse, teavitatakse sellest niipea kui võimalik pärast blokeerimise kohta otsuse tegemist.
Blokeeritud teenuse väärtus selle aja eest, mil teenus ei ole peatamise tõttu kättesaadav, tagastatakse vastava osalise kontole ja osalist teavitatakse sellest. 3.
Kui lõikes 2 sätestatud menetluse abil sobivaid ressursse ei leita, viib GOVSATCOMi keskus prioriteetse teenusetaotluse vastavusse reservi kriisivaru osa vahenditega.
Kui leitakse sobivad ja kättesaadavad ressursid, lisatakse asjaomased teenusevalikud teenusepakkumisse. 4.
Kui ressursside pakkujatel ei ole piisavalt ressursse artiklis 6 osutatud taotletud teenuste osutamiseks, põhineb konfliktide lahendamise mehhanism teenusetaotluste prioriteetsusel.
Kui omavahel on vastuolus sama prioriteediga teenusetaotlused, eelistatakse vajaduse korral teenusetaotlust, mis seisneb taotluse esitanud osalisele eelmise RPP lõpus juba osutatud teenuse jätkamises.
Kui omavahel on vastuolus sama prioriteediga teenusetaotlused ja ükski neist ei ole taotluse esitanud osalisele juba osutatud teenuse jätkuks, võrdleb GOVSATCOMi keskus omavahel vastuolus olevate teenuste väärtusi protsendina vastava osalise osast ja eelistab teenusetaotlust, mis vastab kõrgemale protsendimäärale.
Artikkel 12 Jõustumine Käesolev otsus jõustub järgmisel päeval pärast selle avaldamist Euroopa Liidu Teatajas.
Brüssel, 30. mai 2023
Komisjoni nimel president Ursula VON DER LEYEN